Vrou spring na haar dood uit Sunnyside-gebouZethushof in Parkstraat, Sunnyside Foto: Google Earth ŉ Vrou is dood nadat sy Vrydagoggend uit ŉ woonstelblok in Sunnyside in Pretoria gespring het. “Die vrou het uit die sewende verdieping van die gebou gespring,” het kapt. Coba Brits, woordvoerder van die polisie, Saterdag aan Maroela Media gesê. “Ooggetuies het net voor 10:00 die vrou in die gebou gesien.” Die woonstelblok, Zethushof, is in Parkstraat geleë. “Dit is hoofsaaklik studente wat in die gebou bly, maar ons kon nog nie bevestig of die vrou ŉ inwoner was of hoe sy toegang tot die gebou bekom het nie,” het Brits bygevoeg. Sy sê die vrou se naam is nog nie bekend nie.